CELEX: 32016D0708
Language: ro
Date: 2016-05-11 00:00:00
Title: Decizia de punere în aplicare (UE) 2016/708 a Comisiei din 11 mai 2016 privind respectarea de către „Austrian Agricultural Certification Scheme” a condițiilor stabilite în Directivele 98/70/CE și 2009/28/CE ale Parlamentului European și ale Consiliului

12.5.2016   
            
            
               RO
            
            
               Jurnalul Oficial al Uniunii Europene
            
            
               L 122/60
            
         DECIZIA DE PUNERE ÎN APLICARE (UE) 2016/708 A COMISIEI
   din 11 mai 2016
   privind respectarea de către „Austrian Agricultural Certification Scheme” a condițiilor stabilite în Directivele 98/70/CE și 2009/28/CE ale Parlamentului European și ale Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consiliului (1), în special articolul 7c alineatul (6),
   având în vedere Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (2), în special articolul 18 alineatul (6),
   întrucât:
   
               (1)
            
            
               Directivele 98/70/CE și 2009/28/CE stabilesc, printre altele, criterii de durabilitate pentru biocarburanți și biolichide. Dispozițiile articolelor 7b și 7c și cele ale anexei IV la Directiva 98/70/CE sunt similare cu dispozițiile articolelor 17 și 18 și cele ale anexei V la Directiva 2009/28/CE.
            
         
               (2)
            
            
               Atunci când biocarburanții și biolichidele sunt avute în vedere pentru scopurile menționate la articolul 7a din Directiva 98/70/CE și la articolul 17 alineatul (1) literele (a), (b) și (c) din Directiva 2009/28/CE, statele membre trebuie să impună operatorilor economici să demonstreze conformitatea biocarburanților și a biolichidelor cu criteriile de durabilitate stabilite la articolul 7b alineatele (2)-(5) din Directiva 98/70/CE, respectiv la articolul 17 alineatele (2)-(5) din Directiva 2009/28/CE. În acest scop, operatorii economici pot furniza elemente de probă sau date obținute, printre altele, conform unui sistem voluntar național sau internațional sau conform unui sistem național.
            
         
               (3)
            
            
               Un stat membru poate notifica sistemul său național Comisiei. Atunci când Comisia decide că un astfel de sistem național notificat respectă condițiile stabilite în Directivele 98/70/CE și 2009/28/CE, sistemele instituite în conformitate cu articolul 7c din Directiva 98/70/CE și cu articolul 18 din Directiva 2009/28/CE nu pot refuza recunoașterea reciprocă în raport cu sistemul statului membru respectiv, în ceea ce privește verificarea respectării criteriilor de durabilitate prevăzute la articolul 7b alineatele (2)-(5) din Directiva 98/70/CE și la articolul 17 alineatele (2)-(5) din Directiva 2009/28/CE.
            
         
               (4)
            
            
               La 29 septembrie 2015, Austria a notificat sistemul său național (denumit „Austrian Agricultural Certification Scheme”) pe lângă Comisie. Sistemul acoperă materiile prime agricole și uleiurile vegetale și este aplicat până la etapa de prelucrare primară a acestor materii prime. Comisia a evaluat respectarea de către „Austrian Agricultural Certification Scheme” a condițiilor stabilite în Directiva 98/70/CE și în Directiva 2009/28/CE.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului privind durabilitatea biocarburanților și a biolichidelor, înființat prin articolul 25 alineatul (2) din Directiva 2009/28/CE,
            
         ADOPTĂ PREZENTA DECIZIE:
   Articolul 1
   „Austrian Agricultural Certification Scheme” respectă condițiile stabilite în Directivele 98/70/CE și 2009/28/CE.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 11 mai 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 350, 28.12.1998, p. 58.
   
      (2)  JO L 140, 5.6.2009, p. 16.